ধীরে ধীরে শিখছেন জয়েশভাই

সন্তানসম্ভবা স্ত্রীর কি ভাবে দায়িত্ব নিতে হয়,তাঁর কি করে খেয়াল রাখতে হয়,হাতে কলমে শিখছেন জয়েশভাই ওরফে রণভীর সিং।এমনই দৃশ্য ধরা পড়ল জয়েশভাই জোরদার-এর নতুন গানে।আগামী ১৩মে মুক্তি পাচ্ছে দিব্যাঙ্গ ঠক্কর পরিচালিত ছবি জয়েশভাই জোরদার।প্রকাশ্যে এল ছবির গান ধীরে ধীরে শিখ জায়ুঙ্গা।গানটির সুরকার বিশাল-শেখর জুটি।শেখরের সঙ্গে গান গেয়েছেন প্রিয়া সারাইয়া।গানের কথা লিখেছেন জয়দীপ সাহানি।একবিংশ শতাব্দীতে আজও কন্যাভ্রুণহত্যা ভারতের একটি অন্যতম বড় সামাজিক সমস্যা।কণ্যা ভ্রুণ হত্যা আটকাতে রুখে দাঁড়াতে হবে প্রত্যেককেই।এমনটাই সামাজিক বার্তা দিতে দিব্যাঙ্গ ঠক্কর পরিচালিত ছবি জয়েশভাই জোরদার।ছবিতে জয়েশভাই রণভীর সিংয়ের বিপরীতে রয়েছেন শালিণী পাণ্ডে।পাশাপাশি দেখা যাবে বোমান ইরানি,রত্না পাঠক শাহকে।

ছবির মুখ্যচরিত্র জয়েশভাই ওরফে রণবীর সিং গ্রামের পঞ্চায়েত প্রধান(বোমান ইরানি)র ছেলে। তাঁর স্ত্রী(শালিনী পাণ্ডে)। সন্তানসম্ভবা।ইতিমধ্যেই জয়েশভাইয়ের একটি মেয়ে রয়েছে।তাই আগেভাগেই পরিবারের ফতোয়া, এবার পুত্রসন্তানই চায়।কন্যাসন্তান হলে আর তাঁকে পৃথিবীর আলো দেখতে দেওয়া হবে না।কিন্তু জয়েশভাই জানতে পারে আবারও তাঁর মেয়েই হতে চলেছে।তাই শেষ পর্যন্ত নিজের পরিবারের বিরুদ্ধেই রুখে দাঁড়ায় সে।কিন্তু তারপর? জয়েশভাই কি পারল চিরকাল চলতে থাকা এই অন্যায়কে থামিয়ে দিতে?নাকি হেরে গেল?জয়েশভাই কি শুধুই একজন সাধারণ মানুষ নাকি মাঝেমধ্যেই তাঁর উপর মাঝে মধ্যেই ভর করে কোন সুপার পাওয়ার।কেন সে জয়েশভাই জোরদার জানতে গেলে বড়পর্দায় গিয়ে দেখতেই হবে ছবি।