ট্রেলারে ‘জয়েশভাই জোরদার’

অবশেষে মুক্তি পেল ‘জয়েশভাই জোরদার’-এর ট্রেলার।ছবিতে ‘জয়েশভাই’-এর ভূমিকায় রয়েছেন রণভীর সিং।তাঁর সঙ্গে দেখা যাবে বোমান ইরানি,শালিণী পাণ্ডে ও বোমান ইরানিকে।রয়েছেন রত্না পাঠক শাহও।কন্যাভ্রুণ হত্যা বন্ধের সামাজিক বার্তা নিয়েই এই সোশ্যাল ড্রামা ফিল্মটি তৈরি করেছেন পরিচালক দিব্যাঙ্গ ঠক্কর।আগামী ১৩মে মুক্তি পাবে ছবি।কিন্তু তার আগে অবশ্যই দেখতে হবে ‘জয়েশভাই জোরদার’-এর ট্রেলার।ছবির মুখ্যচরিত্র জয়েশভাই ওরফে রণবীর সিং গ্রামের পঞ্চায়েত প্রধান(বোমান ইরানি)র ছেলে।তাঁর স্ত্রী(শালিনী পাণ্ডে) সন্তানসম্ভবা।ইতিমধ্যেই জয়েশভাইয়ের একটি মেয়ে রয়েছে।তাই আগেভাগেই পরিবারের ফতোয়া, এবার পুত্রসন্তানই চায়।কন্যাসন্তান হলে আর তাঁকে পৃথিবীর আলো দেখতে দেওয়া হবে না।কিন্তু জয়েশভাই জানতে পারে আবারও তাঁর মেয়েই হতে চলেছে।তাই শেষ পর্যন্ত নিজের পরিবারের বিরুদ্ধেই রুখে দাঁড়ায় সে।কিন্তু তারপর? জয়েশভাই কি পারল চিরকাল চলতে থাকা এই অন্যায়কে থামিয়ে দিতে?নাকি হেরে গেল?জয়েশভাই কি শুধুই একজন সাধারণ মানুষ নাকি মাঝেমধ্যেই তাঁর উপর মাঝে মধ্যেই ভর করে কোন সুপার পাওয়ার?কেন সে জয়েশভাই জোরদার? জানতে গেলে বড়পর্দায় গিয়ে দেখতেই হবে ছবি।