চ্যাপলিনের মতো জয়েশভাই

আগামী ১৩মে বড়পর্দায় মুক্তি পাচ্ছে রণভীর সিংয়ের ছবি ‘জয়েশভাই জোরদার’।খুব শীঘ্রই ছবির প্রচার শুরু করে দেবেন অভিনেতা।‘জয়েশভাই জোরদার’ নিয়ে বড়সড় পরিকল্পনা করেছেন প্রযোজক আদিত্য চোপড়া।কারণ এই ছবি দিয়েই শুরু হবে যশ রাজ ফিল্মসের সূবর্ণজয়ন্তী উদযাপন।সদ্যই ‘জয়েশভাই জোরদার’ নিয়ে মিলেছে জবর খবর।একসময় দ্য শো ম্যান রাজ কাপুরকে বলা হত বলিউডের চার্লি চ্যাপলিন।তবে ‘জয়েশভাই জোরদার’ মুক্তি পাওয়ার পর রণভীর সিংকেই নাকি বলা হবে বলিউডের আধুনিক চার্লি চ্যাপলিন।এমনটাই দাবি করছেন ছবির পরিচালক দিব্যাঙ্গ ঠক্কর।শোনা যাচ্ছে,জয়েশভাই চরিত্রটি দারুণ মজাদার।চরিত্রটি অনেকটা চার্লি চাপলিনের আদলেই গড়েছেন পরিচালক।তাই জয়েশভাইকে পর্দায় দেখলে চার্লির ছায়া দেখতে পাবেন দর্শক।ছবিতে নাকি জয়েশভাই সারাদিন একজন অতি সাধারণ মজার মানুষ,কিন্তু রাত বাড়লেই তিনি হয়ে যান একজন সুপারহিরো।

পরিচালকের দাবি,রণবীরের কেরিয়ারের অন্যতম কাল্ট চরিত্র হতে চলেছে জয়েশভাই।ছবি নিয়ে উচ্ছসিত অভিনেতা নিজেও। ছবিতে রণবীরের বিপরীতে রয়েছেন শালিণী পাণ্ডে।যদিও এখনও ছবির গল্প নিয়ে বিশদে মুখ খুলছেন না কেউই।‘জয়েশভাই জোরদার’-এর কাহিনি কেমন চমকদার হতে চলেছে তার আভাস ট্রেলারেই দিতে চান নির্মাতারা।আগামী সপ্তাহেই ছবির ট্রেলার প্রকাশ্যে আসবে বলে মিলছে খবর।