সুপারহিরো ‘জয়েশভাই’

রণভীর সিং অভিনীত ছবি ‘জয়েশভাই জোরদার’ নিয়ে মিলল জবর খবর।সদ্যই জানা গিয়েছে রণভীর অভিনীত জয়েশভাই একজন টিপিক্যাল গুজরাটি।যাঁকে ছবিতে দারুণ কমেডি করতে দেখা যাবে,কিন্তু আদপে তিনি মোটেও সাধারণ মানুষ নয়, একজন সুপারহিরো।যিনি শুধুমাত্র রাত্রিবেলাতেই নিজের সুপারহিরো পাওয়ার ফিরে পান।এবং দিনের বেলা আম আদমি হয়ে যান।বলিপাড়া সূত্রে খবর মিলছে,’জয়েশভাই জোরদার’-এর গল্পের সঙ্গে ব্লকবাস্টার মালায়লম ছবি ‘মিন্নাল মুরালি’-র বেশ খানিকটা মিল রয়েছে।তবে এটুকুই,কারণ ‘জয়েশভাই’-এর চিত্রনাট্যে রয়েছে জবরদস্ত কমেডির মিশেল।দিব্যাঙ্গ ঠক্কর পরিচালিত এই ছবিতে রণভীর সিংয়ের সঙ্গে স্ক্রিন শেয়ার করবেন শালিণী পাণ্ডে।দেখা যাবে বোমান ইরানি ও রত্না শাহ পাঠককেও।‘জয়েশভাই জোরদার’-এর প্রচার নিয়ে যে একাধিক পরিকল্পনা নিয়েছেন প্রযোজক আদিত্য চোপড়া,সেই খবর মিলেছে আগেই।ছবির মুখ্য চরিত্র জয়েশভাই দিনের বেলা একজন মজাদার সাধারণ মানুষ।অথচ রাত বাড়তেই তিনি বনে যান সুপারহিরো।

এই চরিত্রটিকে ছোটরাও দারুণ পছন্দ করবেন এমনটাই মনে করছেন যশ রাজ ফিল্মসের কর্ণধার।‘জয়েশভাই জোরদার’ নিয়ে একটি কমিক্স সিরিজ তৈরিরও পরিকল্পনা করছেন তিনি।আগামী ১৩ মে বড়পর্দায় মুক্তি পাবে ছবি।কিছুদিনের মধ্যেই ছবির ধুন্ধুমার প্রচার দিয়ে যশ রাজ ফিল্মসের ৫০বছর পূর্তির সেলিব্রেশন শুরু করবেন আদিত্য।