জয়েশভাই এবার পটাকা

রণবীর সিংয়ের নতুন ছবি ‘জয়েশভাই জোরদার’ নিয়ে ভক্তদের উন্মাদনা রয়েছে তুঙ্গে।ট্রেলারের পর মুক্তি পেল ছবির নতুন গান ‘ফায়ারক্র্যাকার’।গানটি গেয়েছেন এবং সুর করেছেন বিখ্যাত সুরকার জুটি বিশাল ও শেখর।ছবিতে জয়েশভাই রণবীরকে দেখা যাবে দারুণ মজাদার একটি চরিত্রে।পাশাপাশি অভিনয় করেছেন শালিণী পাণ্ডে,বোমান ইরানি,রত্না পাঠক শাহ ছাড়াও আরও অনেকেই।আগামী ১৩ মে মুক্তি পাবে জয়েশভাই জোরদার।ছবির পরিচালক দিব্যাঙ্গ ঠক্কর।দীর্ঘ ২বছর ধরে আটকে ছিল জয়েশভাই জোরদার-এর মুক্তি।অবশেষে গত মাসেই ছবি মুক্তির দিন ঘোষণা করেন প্রযোজক আদিত্য চোপড়া।ইতিমধ্যেই প্রকাশ্যে এসেছে ছবির ট্রেলারও।জয়েশভাই জোরদার-এর কাহিনি নিয়ে নানা জল্পনা শোনা গেলেও ট্রেলার মুক্তির পর বোঝা গিয়েছে কেমন হতে চলেছে ছবির গল্প।

ছবির মুখ্যচরিত্র ‘জয়েশভাই’ ওরফে রণবীর সিং গ্রামের পঞ্চায়েত প্রধানে(বোমান ইরানি)-র ছেলে।তাঁর স্ত্রী(শালিনী পাণ্ডে) সন্তানসম্ভবা।ইতিমধ্যেই জয়েশভাইয়ের একটি মেয়ে রয়েছে।তাই আগেভাগেই পরিবারের ফতোয়া, এবার পুত্রসন্তানই চায়।কন্যাসন্তান হলে আর তাঁকে পৃথিবীর আলো দেখতে দেওয়া হবে না।কিন্তু জয়েশভাই জানতে পারে আবারও তাঁর মেয়েই হতে চলেছে।তাই শেষ পর্যন্ত নিজের পরিবারের বিরুদ্ধেই রুখে দাঁড়ায় সে।কিন্তু তারপর? জয়েশভাই কি পারল চিরকাল চলতে থাকা এই অন্যায়কে থামিয়ে দিতে?নাকি হেরে গেল?জয়েশভাই কি শুধুই একজন সাধারণ মানুষ নাকি মাঝেমধ্যেই তাঁর উপর মাঝে মধ্যেই ভর করে কোন সুপার পাওয়ার।কেন সে জয়েশভাই জোরদার জানতে গেলে বড়পর্দায় গিয়ে দেখতেই হবে ছবি।