অবশেষে মুক্তির খবর

দীর্ঘদিন ধরে বন্ধ মুম্বই তথা মহারাষ্ট্রের সিনেমা হল ও মাল্টিপ্লেক্স,সেই কারণেই থমকে আছে যশ রাজ ফিল্মসের একাধিক বিগবাজেট ফিল্মের রিলিজ।শনিবারই জানা গিয়েছে, ২২অক্টোবর থেকেই খুলে যাচ্ছে সিঙ্গলস্ক্রিন ও মাল্টিপ্লেক্সের দরজা।শোনা যাচ্ছে,গতবছর থেকেই আটকে রয়েছে যশ রাজ ফিল্মস প্রযোজিত ‘বান্টি অউর বাবলি ২’, ‘পৃথ্বীরাজ’ , ‘জয়েশভাই জোয়ারদার’ এবং ‘সামসেরা’-র মুক্তি। সিনেমাহল খোলার খবর প্রকাশ্যে আসার পরই ছবিগুলির মুক্তি নিয়ে পরিকল্পনা শুরু করে দিয়েছেন যশ রাজ ফিল্মসের কর্ণধার আদিত্য চোপড়া।

আরও পড়ুন – সুখবর, খুলছে মহারাষ্ট্রের প্রেক্ষাগৃহ

শোনা যাচ্ছে,পরপর মুক্তি পাবে যশ রাজ ফিল্মসের সব ছবিই।চলতি বছরের ১৯ নভেম্বর মুক্তি পাচ্ছে ‘বান্টি অউর বাবলি ২’।ছবিতে মুখ্য ভূমিকায় রয়েছেন সইফ আলি খান,রানি মুখোপাধ্যায়,সিদ্ধান্ত চতুর্বেদী এবং দ্য ফরগটেন আর্মি খ্যাত নতুন মুখ শর্বরী।

আরও পড়ুন – ৪০০ কোটির অফারেও আদিত্যর ‘না’

আগামী বছর ২১ জানুয়ারি মুক্তি পেতে পারে অক্ষয় কুমার ও মানুষী চিল্লর অভিনীত ‘পৃথ্বীরাজ’।২৫ ফেব্রুয়ারি রণভীর সিংয়ের ছবি ‘জয়েশভাই জোয়ারদার’ মুক্তির প্রবল সম্ভাবনা রয়েছে।

আরও পড়ুন – ‘যশরাজ’-এর সুবর্ণ জয়ন্তী উদযাপন

রণবীর কাপুর  অভিনীত ‘সামসেরা’ নিয়ে জল্পনা রয়েছে দীর্ঘদিন ধরেই।সূত্রের খবর, ১৮মার্চই বড়পর্দায় মুক্তি পাবে করণ মালহোত্রা পরিচালিত এই ছবি।