এবার আসছে ট্রেলার

রণভীর সিং অভিনীত ছবি ‘জয়েশভাই জোরদার’ নিয়ে বলিপাড়ায় জল্পনা রয়েছে তুঙ্গে।আগামী ১৩মে মু্ক্তি পাবে দিব্যাঙ্গ ঠক্কর পরিচালিত এই অ্যাকশন কমেডি ফিল্ম।বেশ কিছুদিন আগেই জানা গিয়েছিল রীতিমতো জমজমাট হতে চলেছে ‘জয়েশভাই জোরদার’-এর প্রমোশন,কারণ এই ছবি দিয়ে সূবর্ণ জয়ন্তী সেলিব্রশেন শুরু করবে যশ রাজ ফিল্মস।এমনটাই জানিয়েছিলেন প্রযোজক আদিত্য চোপড়া।এপ্রিলের মাঝামাঝি ছবির প্রচার শুরু হওয়ার কথা ছিল।যদিও প্রচারের তেমন কিছুই এখনও প্রকাশ্যে আসে নি।কথায় বলে, সবুরে মেওয়া ফলে।আদপে ঠিক এমনটাই এবার হতে চলেছে ‘জয়েশভাই জোরদার’-এর ক্ষেত্রেও।কারণ এবার প্রকাশ্যে আসছে ছবির ট্রেলার।সদ্যই বলিপাড়ায় গুঞ্জন শোনা গিয়েছে ১৯এপ্রিল মুক্তি পেতে চলেছে জয়েশভাই জোরদার-এর ট্রেলার।যদিও এই নিয়ে এতদিন মুখ খোলেননি নির্মাতারা।সোমবার বেলা বাড়তেই প্রকাশ্যে এল সুখবর।প্রযোজনা সংস্থার তরফে সোশ্যাল সাইটে জানানো হয়েছে মঙ্গলবারই আসছে ‘জয়েশভাই জোরদার’-এর ট্রেলার।

View this post on Instagram

A post shared by Yash Raj Films (@yrf)

ছবির মুখ্যচরিত্র ‘জয়েশভাই’-এর ভূমিকায় নজর কাড়বেন রণভীর সিং।তাঁর সঙ্গে ছবিতে দেখা যাবে শালিণী পাণ্ডেকে।রয়েছেন বোমান ইরানি এবং রত্না পাঠক শাহও।খবর মিলছে ছবিতে রণভীরের চরিত্রটি এককথায় অনবদ্য।জয়েশভাই এমন একজন মানুষ যিনি দিনের বেলা একজন সাধারণ মানুষ, অথচ রাত বাড়লেই তিনি হয়ে যান সুপারহিরো।এবার ছবির গল্প কতটা মজাদার হতে চলেছে সেটা তো ট্রেলার দেখার পরই বোঝা যাবে।